**Jerseys sjefsminister** (engelsk: *Chief Minister of Jersey*, fransk: *Premier/ère Ministre de Jersey*, jèrriais: *Chef Minnistre dé Jèrri*) er leder for ministerrådet (*Council of Ministers*), som er kanaløyas regjering. Embetet ble innstiftet i desember 2005.

Valg
----

Ethvert valgt medlem av States Assembly kan velges som sjefsminister. Det vil si senator, connétable (valgt leder for sognene) eller deputert. States Assembly har fem ikke-voterende medlemmer, som er utnevnt av Kronen, og som ikke kan velges som sjefsministre. Disse er: Bailiff (forsamlingens president), Jerseys viseguvernør, Dean of Jersey (leder for Den engelske kirke på øya), Attorney General (forsamlingens fremste juridiske rådgiver) og Solicitor General (sistnevntes stedfortreder).

Det er også kun valgte medlemmer av State Assembly som kan velges som ministre.

Før det første møtet etter et allment valg nominerer de valgte medlemmene av States Assembly den kandidaten som de synes bør velges som sjefsminister. Minst seks medlemmer må signere nominasjonen. Kandidaten må skrive en erklæring hvor hen forklarer sin strategiske visjon for Jersey og hvordan hen vil handle som sjefsminister.

På det første møtet blir nominasjonene lest opp. Hvis det bare er én kandidat, blir den personen *designert sjefsminister* *(Chief Minister designate)*. Hvis det er flere enn én kandidat, må de valgte medlemmene av States Assembly velge mellom dem. Valget foretas gjennom registrert stemmegiving, slik at man etterpå kan se hvilken kandidat hvert medlem har stemt på. Den som får flest stemmer blir *designert sjefsminister*.

På det andre møtet etter et allment valg legger den *designerte sjefsministeren* fram navnene på de medlemmene, som hen ønsker å ha som ministre. Ikke bare den *designerte statsministeren*, men også andre valgte medlemmer kan nominere ministre. Hvis det kun er én kandidat, blir vedkommende erklært som minister. Hvis det er flere enn én kandidat, blir det holdt avstemning der de valgte medlemmene velger hvilken de ønsker å ha som minister. Det er derfor mulig at forsamlingen velger en annen person enn den som den *designerte sjefministeren* ønsket.

Når alle ministrene har blitt valgt dannes ministerrådet. Det er da sjefministeren offisielt tiltrer sin stilling.

Sjefsministeren utnevner én minister til vise-sjefsminister. Hen fungerer som sjefsminister når denne er fraværende eller arbeidsudyktig.

Embetsinnehavere
----------------

| Bilde | Navn(født–død) | Embetstid | Parti | Ref.. |
| --- | --- | --- | --- | --- |
|  | **Frank Walker**(1943–) | 8. desember 2005–12. desember 2008 |  | Uavhengig |  |
|  | **Terry Le Sueur**(1942–) | 12. desember 2008–18. november 2011 |  |  |
|  | **Ian Gorst**(1969–) | 18. november 2011–7. juni 2018 |  |  |
|  | **John Le Fondré**(?–) | 7. juni 2018–12. juli 2022 |  |  | Uavhengig |
|  | Jersey Alliance |
|  | **Kristina Moore**(?–) | 12. juli 2022–30. januar 2024 |  | Better Way |  |
|  | **Lyndon Farnham**(?–) | 30. januar 2024– |  | Uavhengig |  |

Referanser
----------

1. ↑  «STATES MEMBERS’ REMUNERATION REVIEW BODY: RECOMMENDATIONS FOR REMUNERATION BEYOND THE 2022 GENERAL ELECTION» (PDF). Besøkt 21. juli 2022.
2. ↑  «States Members remuneration (FOI)». gov.je. Besøkt 21. juli 2022.
3. 1 2 3 4 5 6 7  «Selection of the Chief Minister and Council of Ministers». States of Jersey. Besøkt 21. juli 2022.
4. ↑  «December 2005». Rulers.org. Besøkt 22. juli 2022.
5. ↑  Central Intelligence Agency (kompilert av) (2009). *The World Factbook 2009*. U.S. Executive Office of the President. s. 327. ISBN 9780160845871. Besøkt 22. juli 2022.
6. ↑  «Senator Ian Gorst». IFC Review. Besøkt 22. juli 2022.
7. ↑  Newsdesk (7. juni 2022). «New Chief Minister picks his preferred ministerial team». *Jersey Evening Post*. Besøkt 22. juli 2022.
8. ↑  Innes, Thomas (12. juli 2022). «The Island’s new Chief Minister gets her team». *Jersey Evening Post*. Besøkt 22. juli 2022.